armvectores/hy_wikipedia_2023 huggingface dataset:
Այազ Մութալիբով

Այազ Մութալիբով (ադրբ.՝ Ајаз Нијази оғлу Мүтәллибов, Ayaz Niyazi oğlu Mütəllibov, մայիսի 12, 1938(1938-05-12), Բաքու, Ադրբեջանական ԽՍՀ, ԽՍՀՄ - մարտի 27, 2022(2022-03-27), Բաքու, Ադրբեջան), խորհրդային և ադրբեջանցի քաղաքական և պետական գործիչ, Ադրբեջանական ԽՍՀ մինիստրների խորհրդի նախագահ (1989-1990), Ադրբեջանական ԽՍՀ Կոմկուսի Կենտկոմի առաջին քարտուղար (1990-1991), Ադրբեջանի առաջին նախագահ (1990-1992)։


== Կենսագրություն ==


=== Աշխատանքային գործունեության սկիզբ ===
Այազ Մութալիբովը ծնվել է 1938 թվականի մայիսի 12-ին Բաքվում՝ շեմախացու ընտանիքում։ Հայրը՝ Նիյազ Մութալիբովը, մասնագիտությամբ վիրաբույժ էր, Հայրենական մեծ պատերազմի մասնակից, մայրը՝ Քուբրա Մութալիբովան, գինեկոլոգ։ 1956 թվականին ավարտել է Բաքվի № 189 միջնակարգ դպրոցը, իսկ 1962 թվականին՝ Ադրբեջանի Նավթի և քիմիայի ինստիտուտը։ 1958 թվականին Մութալիբովն սկսում է աշխատել Ադրբեջանի Հիդրոտեխնիկայի և հողաբարելավման գիտահետազոտական ինստիտուտում՝ որպես ավագ տեխնիկ-կոնստրուկտոր, այնուհետև՝ կոնստրուկտորական բյուրոյում՝ ինժեներ, ցեխի վարպետ, կոնստրուկտորական հատուկ բյուրոյի պետ և Բաքվի սառնարանների և կենցաղային մեքենաների գործարանի գլխավոր ինժեներ։ 1963 թվականին մտել է ԽՄԿԿ, 3 տարի անց՝ 1966 թվականին դարձել Բաքվի սառնարանների և կենցաղային մեքենաների գործարանի տնօրեն, իսկ 1974 թվականին՝ Բաքվի սառնարանների և կենցաղային մեքենաների արտադրական միության գործադիր տնօրեն։


=== Կուսակցական գործունեություն ===
1977 թվականին Այազ Մութալիբովն ընտրվում է Բաքվի Նարիմանովի շրջկոմի երկրորդ քարտուղար։ 1979-1982 թվականներին Ադրբեջանական ԽՍՀ տեղական արդյունաբերության նախարար։ 1982 թվականին նշանակվում է Ադրբեջանական ԽՍՀ պետպլանի նախագահ և Ադրբեջանական ԽՍՀ մինիստրների խորհրդի նախագահի տեղակալ։ 1989-1990 թվականներին՝ Ադրբեջանական ԽՍՀ մինիստրների խորհրդի նախագահ։ 1989-1991 թվականներին՝ ԽՍՀՄ ժողդեպուտատ։ 1990 թվականի հունվարի 25-ին Բաքվի դեպքերից հետո Ադրբեջանական ԽՍՀ Կոմկուսի Կենտկոմի պլենումի ժամանակ ընտրվեց Կոմկուսի Կենտկոմի առաջին քարտուղար։ 1990 թվականի մայիսի 19-ին Գերագույն խորհրդի կողմից ընտրվել է որպես Ադրբեջանական ԽՍՀ նախագահ։ 1990-1991 թվականներին եղել է ԽՄԿԿ Կենտկոմի անդամ։ 1990 թվականի հուլիսի 13-ից 1991 թվականի օգոստոսի 23-ը՝ ԽՄԿԿ Կենտկոմի Քաղբյուրոյի անդամ։
1991 թվականի օգոստոսի 19-ին, պետական այցով լինելով Իրանում, հայտարարեց Արտակարգ դրության պետական կոմիտեին աջակցելու մասին։ Արտակարգ դրության պետական կոմիտեի ցրվելուց հետո՝ օգոստոսի 30-ին Ադրբեջանի գերագույն խորհուրդն ընդունեց «Ադրբեջանի Հանրապետության անկախության վերականգնման մասին» դեկլարացիան։


== Ծանոթագրություններ ==


== Արտաքին հղումներ ==
Стенограмма форума 6 февраля 2002 г. Гость — Аяз Муталибов Archived 2010-01-29 at the Wayback Machine.
Изгнанник — Русская жизнь
Интервью с Аязом Муталибовым Archived 2017-04-22 at the Wayback Machine.
Аяз Муталибов: «Если бы задумка ГКЧП сработала, то пошли бы процессы совершенно другие» Archived 2010-08-31 at the Wayback Machine.
Аяз Муталибов: Если президент позволит, я вернусь в Азербайджан — ИНТЕРВЬЮ
Аяз Муталибов: Распад СССР: историческая неизбежность или геополитическая катастрофа? Archived 2011-08-23 at the Wayback Machine.
Սյուսա

Սյուսա (ֆր.՝ Sussat)՝ համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էբրյոյ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03276։


== Բնակչություն ==
Համայնքի բնակչությունը 2008 թվականին կազմում էր 103 մարդ։


== Տնտեսություն ==
2007 թվականի տվյալներով 67 աշխատունակ տարիքի մարդկանցից (15-64 տարեկան) 46-ը տնտեսապես ակտիվ էին, 21-ը անգործունակ (ակտիվության ցուցանիշը 68,7 %, 1999 թվականին եղել է՝ 76,4 %)։ 46 աշխատունակ բնակիչներից 40-ը աշխատում էին (21 տղամարդ և 19 կին), անաշխատանք էին 6-ը (5 տղամարդ և 1 կին)։ 21 անգործունակ մարդկանցից 3-ը աշակերտներ կամ ուսանողներ են, 13-ը թոշակառու, 5-ը անաշխատունակ էին այլ պատճառներով։


== Տեսարժան վայրեր ==
Սեն Բոննե ռոմանական եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սյուսա» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-22 
«Սյուսա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Չրեր

Չիր (չրեր), չորացված մրգեր կամ հատապտուղներ, որոնց մեջ խոնավությունը կազմում է շուրջ 20 տոկոս։ Մրգերը կամ հատապտուղները չորացվում են կա՛մ բնական եղանակով (արևի տակ), կա՛մ արտադրական մեթոդների կիրառմամբ (էլեկտրական չորանոցի օգնությամբ)։
Չրերը հարուստ են (A, B1, B2, B3, B5, B6) վիտամիններով, հանքային էլեմենտներով (երկաթ, կալցիում, մագնեզիում, ֆոսֆոր, կալիում, նատրիում), 100 գրամում պարունակում են 1,5-5 գրամ 250 կիլոկալորիա սպիտակուցներ։ Ունեն պահպանման երկար ժամկետ, և սառը տեղում պահելու անհրաժեշտություն չկա։ Հենց սրանում է կայանում չրերի գլխավոր առավելությունը, և այս առումով այն հանդիսանում է թարմ մրգերին այլընտրանք (մանավանդ բերքահավաքից շատ ժամանակ անց)։ Սակայն չորացման ընթացքում չրերը կորցնում են մեծ քանակությամբ C վիտամին։
Խոհարարության մեջ չրերն կիրառվում են խմորեղենների, մրգային հացի, չոր նախաճաշերի, քաղցրավենիքի, մրգաջրերի պատրաստման համար։ Չորացման ընթացքում կորցնելով բնական խոնավությամ մեծ մասը (կարող է կորել պտղի սկզբնական ծավալի 80 տոկոսը)՝ ձեռք է բերում ինտենսիվ, հաճախ՝ քաղցրումեղցր, կամ  քաղցրաթթու համ և յուրահատուկ բուրմունք։
Արտադրական պայմաններում կարող են մշակվել ազոտի երկօքսիդով՝ արտադրանքի գույնի պահպանման և չբորբոսնելու համար։ Որոշ անբարեխիղճ արտադրողներ, մանավանդ այն երկրներում, որտեղ մասնավոր գործարանների և նրանց կողմից արտադրվող սննդային արտադրանքի նկատմամբ վերահսկողությունը բացակայում է կամ ձևական բնույթ է կրում, նույն նպատակով չրերը մշակում են քիմիական լուծույթներով և գոլորշիներով, որոնք բնավ նախատեսված չեն մթերքների համար, իսկ երբեմն էլ թունավոր են․ միջատասպան միջոցները և նավթամթերքներն օգտագործում են բնական եղանակով ստացված չրերը փոշուց կամ կեղտից՝ լվանալու միջոցով մաքրելու համար, որը պտղի վերին շերտի վրա թողնում է բարակ շերտ՝ պաշտպանելով նեխելուց և վնասակար միջատներից, բայց դրա հետ մեկտեղ օգտագործողների առողջությանը  նկատելի վնաս է հասցնում, որի վերաբերյալ ապրանքապիտակի վրա հաճախ ոչ մի նախազգուշացում կամ հիշատակում չի լինում։ Ազոտի երկօքսիդով չմշակված չրերը կարող են ունենալ համեմատաբար մուգ գույն։


== Չրերի տեսակներ ==


=== Չորացրած մրգեր ===
ծիրաններ՝ ծիրանաչիր (առանց կորիզի) և ծիրանաչիր (կորիզով)
սալոր՝ սալորաչիր, չորացրած սալորներ
խուրմա՝ փյունիկյան արմավեմու պտուղ
խնձոր
տանձ
բանան
սեխ
դեղձ
թուզ
մանգո
պապայա
արմավ
արքայախնձոր
Կոկոս
կումկվատ
մեծ քաղցր դեղձեր կամ ծիրաններ՝ կորիզով դեղձաչիր, կորիզով ծիրանաչիր


=== Չորացրած հատապտուղներ ===
չամիչ՝ խաղողի չորացրած պտուղներ
մասուր
լոռամրգի
ծոր
ելակ


== Կալորիականություն ==
100 գրամ մթերքի հաշվով


== Ծանոթագրություններ ==


== Արտաքին հղումներ ==
«Сушка плодов и овощей»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907  (Ստուգված է 17 Օգոստոսի 2009)
Правда о вреде сухофруктов и технологии их промышленного производства
Ջուղիսի

Ջուղիսի (վրաց.՝ ჯუღისი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1280 մետր բարձրության վրա։ Շրջկենտրոն Դուշեթից հեռու է 36 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ։


== Ծանոթագրություններ ==
Եմաշևո

Եմաշևո (ռուս.՝ Емашево, բաշկիրերեն՝ Ямаш), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 263 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիրոկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՇիրոկոեՇիրոկոե (ուկրաիներեն՝ Широке), քաղաքատիպ ավան Ուկրաինայի Դոնեցկի մարզի Խարցիզսկի քաղաքային խորհուրդում։
2011 թվականի տվյալներով Շիրոկոե քաղաքատիպ ավանում բնակվում էր 829 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բելգիայի դրոշ

Բելգիայի դրոշը իրենից ներկայացնում է սև, դեղին, և կարմիր գույներով (ձախից աջ), հավասարաչափ ուղղահայաց շերտեր ունեցող ուղղանկյուն պաստառ, լայնքի և երկայնքի 13։15 հարաբերակցությամբ։


== Պատմություն ==
Ընդունման ամսաթիվը 1831 թվականի հունվարի 23-ն է։ Դրոշի տեսքը հաստատված է բելգիական սահմանադրության № 193 հոդվածով, սակայն այնտեղ տրված է ներկայումս ընդունված գույների հակառակ կարգը (այսինքն՝ կարմիր, դեղին, սև)։
Չնայած նրան, որ դրոշի պաշտոնական հարաբերակցությունը 13։15 է, սակայն գործնականում օգտագործվում է առավել ընդլայնաված տարբերակը (առավել հաճախ 2:3 հարաբերակցությամբ)։ Բելգիացիների մեծամասնությունը զարմացած կլինի, եթե իմանա, որ օրենքի համաձայն դրոշը իրականում պետք է լինի քառակուսի ։
Քաղաքացիական դրոշը օգտագործվում է նաև Բելգիայի զինված ուժերի կողմից (բացառությամբ ծովային ուժերի)։
Բելգիական դրոշը կարևոր խորհրդանիշ էր Բելգիայի հեղափոխության և 1830 թվականի անկախության պատերազմի ժամանակ, սակայն այն մի քիչ տարբեր էր, քան այժմ ընդունված տարբերակը․ դրոշը բաղկաղած էր հորիզոնական երեք շերտերից (վերևից ներքև՝ կարմիր, սև, դեղին) և ավելի ձգված էր։


== Ծանոթագրություններ ==
Տամակովո (գյուղ, Դյուտյուլինսկի շրջան)

Տամակովո (ռուս.՝ Тамаково, բաշկիրերեն՝ Тамаҡ), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժաննա Կեֆերի նկարը (Ֆեռնան Կնոպֆի նկար)

«Ժաննա Կեֆերի նկարը» (ֆր.՝ Jeanne Kéfer), բելգիացի նկարիչ, սիմվոլիզմի կարկառուն ներկայացուցիչ Ֆեռնան Կնոպֆի (Fernand Khnopff, 1858-1921) վրձնին պատկանող նկար։ Հեղինակը նկարը ստեղծել է 1885 թվականին։ Այժմ կտավը պահպանվում և ցուցադրվում է լոսանջելեսյան Փոլ Գեթթի թանգարանում։ Նկարի չափերն են՝ 80×80 սմ։


== Պատմություն ==
Ժաննա Կեֆերը ծնվել է 1880 թվականի դեկտեմբերի 14-ին բելգիական Իսկել կոմունայում։ Նա դաշնակահարուհի Մելանի Անտուանետ վան դեն Բրուկի (Melanie Antoinette van den Broeck) և դիրիժոր Գյուստավ Կեֆերի դուստրն է։ Այս ընտանիքի մոտ ընկերն էր նկարի հեղինակ Ֆեռնան Կնոպֆը։
«Ժաննա Կեֆերի նկարը» հեղինակը նպակադրվել էր ցուցադրել Բրյուսելի «Հասարակություն ХХ» (Les XX) սալոնում 1885 թվականին։ Սակայն Ֆեռնան Կնոպֆը չհասցրեց նկարը ավարտին հասցնել, ուստի հեղինակը նկարը հասարակության համար ցուցադրեց հաջորդ տարվա «Հասարակություն ХХ» սալոնին՝ 1886 թվականին։ Մի տարի անց նկարը ցուցադրվեց Անտվերպենում կազմակերպված անկախ արվեստի ցուցահանդեսի (L'Art Indépendant)  ժամանակ։ Դրանից հետո մասնակցեց մի շարք եվրոպական քաղաքներում կազմակերպված ցուցահանդեսներին՝ Լոնդոն (1892), Ֆլորենցիա (1896-1897) և Մյունխեն (1898):  «Ժաննա Կեֆերի նկարը» դրական ընդունելության արժանացավ քննադատների կողմից, որոնք բարձր գնահատեցին հեղինակի տաղանդն ու վարպետությունը։
Ստեղծելուց և ցուցադրություններից հետո նկարը պատկանեց Գյուստավ Կեֆերին՝ Ժաննա Կեֆերի հորը։ Դրանից հետո այն անցավ փարիզցի Հյուգո Էնգլիին (Hugo Engle): 1957 թվականից նկարը գտնվում էր Շվեդիայում՝ ստոկհոլմյան Ռապպս (Rapps Konsthandel) պատկերասրահում։ 1987 թվականին նկարը Շվեդիայում անհատական հավաքածուում էր գտնվում։ Այն մնաց այս կարգավիճակով ընդհուպ մինչև 1997 թվականը։ Դրանից հետո «Ժաննա Կեֆերի նկարը» ստեղծագործությունը գնեց Լոս Անջելեսի Փոլ Գեթթի թանգարանը Լոնդոնում կայացած «Քրիստիս» աճուրդի ժամանակ։
Փոլ Գեթթի թանգարանում կատարած ռենտգենագրության ժամանակ պարզվեց, որ նկարի նախնական տարբերակում Ժաննա Կեֆերի ձախ ձեռքին եղել է սպիտակ ծաղիկներով ծաղկեփունջ (կամ մեկ մեծ ծաղիկ)։ Ավարտական փուլի ժամանակ Ֆեռնան Կնոպֆը հրաժարվեց նկարի վրայի այդ դետալից։


== Նկարագիր ==
Ժաննա Կեֆերը նկարում պատկերված է կանգնած. նա սանդղամուտքի փակ դռան մոտ է կանգնած։ Աղջիկը նայում է ուղիղ դիտողին։ Նրա փոքրիկ հասակը (համեմատած բարձր դռան հետ) խորհրդանշում է անպաշտպանությունը արտաքին աշխարհի նկատմամբ։
Գյուստավ Կեֆերի արվեստի հետազոտողները ենթադրում են, որ նրա այդ ժամանակներին բնորոշ ոճը անգլիացի նկարիչ Ջեյմս Էբբոտ Մաք-Նեյլ Ուիսթլերի թողած ազդեցության հետևանքն է։ Վերջինս որոշ ժամանակ աշխատել է Բրյուսելում և մանսնակցել է «Հասարակություն ХХ» սալոնի առաջին ցուցադրությանը, որը կայացել է 1884 թվականին։


== Ծանոթագրություններ ==


== Արտաքին հղումներ ==
Jeanne Kéfer, 1885, Fernand Khnopff, Google Cultural Institute
Fernand Khnopff, Jeanne Kéfer Archived 2014-07-28 at the Wayback Machine.(անգլ.), Khan Academy — www.khanacademy.org
Փոլ Գեթթի թանգարանի պաշտոնական կայքը
(6326) Իդամիյոշի

(6326) Իդամիյոշի (անգլ.՝ Idamiyoshi), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 18-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,682475 ա. մ., առավելագույնը մոտենում է 2,3402 ա. մ. հեռավորության վրա և հեռանում 3,0248 ա. մ.։ Արեգակի շուրջ մեկ ամբողջական պտույտ է կատարում 1604,73 երկրային օրվա ընթացքում, իր ուղեծրով շարժվելով միջինում 0,224337 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6326) Իդամիյոշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոնգ Ջե Կի

Սոնգ Ջե Կի (հանգըլ՝ 성재기, 成在基, Սեպտեմբերի 11, 1967 - Հուլիսի 26, 2013), հարավկորեացի մարդու իրավունքների պաշտպանության, քաղաքացիական իրավունքի ակտիվիստ, լիբերալիստ և փիլիսոփա։


== Արտաքին հղումներ ==
Suicide performance and journalist ethics News Dongah (անգլերեն)
Police continue search for missing men's rights activist yonhapnews 2013.07.27 (անգլերեն)
Body of Sung Jae-gi found in Han River Koreaherald 2013.07.29 (անգլերեն)
Seoul ‘Bridge of Life’ Attracts More Suicide Attempts korearealtime 2013.11.08 (անգլերեն)
South Korean channel films suicide Archived 2013-08-01 at the Wayback Machine. (անգլերեն)
In memoriam 2013:Sung Jae-ki Archived 2014-04-07 at the Wayback Machine. (France)
Grabación de un suicidio en Corea del Sur abre el debate sobre la ética de los medios de comunicación (Իսպաներեն)
Activista Sung Jae-ki se suicidó frente a las cámaras de televisión (Իսպաներեն)


== Ծանոթագրություններ ==
Դերելի

Դերելի, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Միլոշ Բաբիչ

Միլոշ Բաբիչ (սերբ.՝ Miloš Babić, կիր.՝ Милош Бабић, ծնվ.՝ նոյեմբերի 23, 1968), հարավսլավիացի և սերբ նախկին բասկետբոլիստ, ծանր հարձակվող։


== Արտաքին հղումներ ==
Էջը Բասկետբոլ-ռեֆերենսում Archived 2012-10-20 at the Wayback Machine.(անգլ.)
Էջը ACB.com կայքում Archived 2016-03-04 at the Wayback Machine.(իսպ.)
Մոնգրյու Սենտ Իլեր

Մոնգրյու Սենտ Իլեր (ֆր.՝ Montgru-Saint-Hilaire), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլլեր Կոտրե կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02507։


== Բնակչություն ==
2010 թվականի տվյալներով՝ համայնքի բնակչությունը կազմում է 34 մարդ։ 


== Տնտեսություն ==
2010 թվականին համայնքի 26 աշխատունակ (15-64 տարեկան) բնակիչներից 17-ը տնտեսապես ակտիվ էին, 9-ը՝ ոչ ակտիվ (ակտիվության ցուցանիշը կազմել է 65,4%, 1999 թվականին եղել է 79,2%)։ 17 տնտեսապես ակտիվ բնակիչներից աշխատում էին 13-ը (8 տղամարդ և 5 կին), գործազուրկ էին 4 մարդ (1 տղամարդ և 3 կին)։ 9 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 4-ը՝ թոշակառուներ, 3-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մոնգրյու Սենտ Իլեր (ֆր.)
Ագարա (Խուլոյի շրջան)

Անվան այլ կիրառումների համար տե՛ս՝ Ագարա (այլ կիրառումներ)Ագարա (վրաց.՝ აგარა), գյուղ Վրաստանի հարավարևմտյան հատվածում՝ Աջարիայի Ինքնավար Հանրապետության Խուլոյի շրջանում։
Գտնվում է ծովի մակարդակից 1280 մետր բարձրության վրա։ Հեռավորությունը շրջկենտրոն Խուլո քաղաքից կազմում է 13 կմ։
Ըստ 2014 թվականի մարդահամարի տվյալների՝ գյուղի բնակչությունը կազմում է 497 մարդ։ Գյուղի բնակիչները իսլամադավան վրացիներն են։


== Ծանոթագրություններ ==
(5467) 1988 AG

(5467) 1988 AG, աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 11-ին Ցուտոմու Հիոկիի և Նոբուհիրո Կավասատոյի կողմից Օկուտամայում։
Միջին հեռավորությունը Արեգակից կազմում է 2,809914 ա. մ., առավելագույնը մոտենում է 2,34 ա. մ. հեռավորության վրա և հեռանում 3,2799 ա. մ.։ Արեգակի շուրջ մեկ ամբողջական պտույտ է կատարում 1720,43 երկրային օրվա ընթացքում, իր ուղեծրով շարժվելով միջինում 0,20925 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5467) 1988 AG աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրետե (պերիֆերիա)

Կրետե (հուն․՝ Περιφέρεια Κρήτης), պերիֆերիա Հունաստան, Կրետեում։ Բնակչությունը 2011 թվականի մարդահամարի տվյալներով կազմում է 623 065 մարդ։ Տարածքը 8335,88 քառակուսի կիլոմետր է։ Խտությունը՝ 74,74 մարդ/կմ² է։ Վարչական կենտրոնը Հերակլիոնն է։ 2014 թվականին Ստավրոս Առնաուտակիսը (Σταύρος Αρναουτάκης) ընտրվել է պերիֆերիայի տեղական ինքնակառավարման մարմինների ընտրություններում։
Պերիֆերիան կազմում է Կրետեի համանուն ապակենտրոնացված վարչակազմը։


== Վարչական բաժանում ==

Ըստ «Կալիկրատիս» ծրագրի՝ 2011 թվականի հունվարի 1-ից Կրետեի պերիֆերիան բաժանված է 4 պերիֆերիոն միավորի և 24 համայնքի (դիմա)։


== Ծանոթագրություններ ==


== Արտաքին հղումներ ==
crete.gov.gr, Կրետե պերիֆերիայի պաշտոնական կայքը
Ակրես

Ակրես, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սկոտ շրջան (Միսսիսիպի)

Անվան այլ կիրառումների համար տե՛ս՝ Սկոտ շրջան (այլ կիրառումներ)Սկոտ շրջան (անգլ.՝ Scott County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.577 կմ² է, բնակչությունը՝ 28.264 մարդ (2010 թ. տվյալներով)։ Շրջկենտրոնն է Ֆորեստ բնակավայրը։ Կազմավորվել է 1833 թ.։


== Ծանոթագրություններ ==
Լեոպոլդ III (Ավստրիայի դուքս)

Լեոպոլդ III (գերմ.՝ Leopold III, նոյեմբերի 1, 1351, Վիեննա, Ավստրիայի դքսություն - հուլիսի 9, 1386, Զեմպախ), 1365 թվականից Ավստրիայի դուքսը Հաբսբուրգների տոհմից, Հաբսբուրգների տան Լեոպոլդների տոհմի հիմնադիրը։


== Կենսագրություն ==
Լեոպոլդ III-ը Ավստրիայի դուքս Ալբրեխտ II-ի և Պֆիրտի կոմս Ուլրիխ III-ի դուստր՝ Յոհաննայի կրտսեր որդին էր։ 1365 թվականին ավագ եղբոր՝ Ռուդոլֆ IV-ի մահից հետո, Լեոպոլդը եղբոր՝ Ալբրեխտ III-ի հետ միասին ժառանգում է Ավստրիայի գահը։
Սկզբում եղբայրները միասին էին կառավարում, ընդ որում Լեոպոլդ III-ը պատասխանատու էր Տիրոլի ղեկավարման համար, սակայն 1379 թվականին նրանց միջև կնքվեց Նոյբերգի պայմանագիրը, որը բաժանեց Հաբսբուրգների ունեցվածքը։ Ալբրեխտ III-ին ըստ էության բաժին ընկավ Ավստրիայի դքսությունը, իսկ Լեոպոլդ III-ին տրվել է Շտիրիան, Կարինթիան, Տիրոլը, Իստրիան, Կարնիոլան և Արևմտյան Ավստրիան։ Դրանով հաստատվեց Ավստրիական միապետության բաժանումը ՝ Ալբերտինայի և Լեոպոլդինի գծերի միջև։
Իր կառավարման մեջ Լեոպոլդ III-ը վարում էր կոշտ ներքին և ագրեսիվ արտաքին քաղաքականություն։ Արդեն 1368 թվականին նրան հաջողվել է միացնել Ֆրայբուրգը քաղաքը, որը կարևոր ամրոց էր և գտնվում էր Գերմանիայի հարավ-արևմտյան Հռենոսի ափին։ 1375 թվականին Լեոպոլդ III-ը դարձավ Ֆորարլբերգի Ֆելդքիրխի կառավարիչը։ Նույն տարում նա պատերազմեց գուգլերների (անգլո-ֆրանսիական վարձկան զինվորներ) հետ, որոնք  պահանջում էին Սունդգաուն, Բրեյսգաուն և Ֆերետ Անգերանդ VII դե Կուսիի շրջանը։ Նա ի վերջո ստացավ Բուրենը և Նիդաու քաղաքի մի մասը (մեկ տարի անց Բեռն և Զոլոթուռն կանտոնները զավթեցին այդ տարածքները)։ 1381 թվականին կենտրոնական Շվաբիայում գտնվող Հոհենբերգի մեծ իշխանությունը բռնակցվեց այնտեղ գտնվող Հոհենցոլերնների դինաստիայի անկումից հետո։ Այնուհետև Վենզել IV թագավորի շվաբական ֆեոդները անցել են Լեոպոլդ III-ի վերահսկողության տակ։ Դուքսը միջամտեց Վենետիկի Հանրապետության հետ Տրիեստի պայքարին։ Արդյունքում Ադրիատիկ ծովի ափի կարևոր առևտրային նավահանգիստը դարձավ Ավստրիայի մի մասը։
Լեոպոլդ III-ը նույնպես ձգտում էր վերադարձնել շվեյցարական կանտոնները Հաբսբուրգների վերահսկողության տակ, որոնք տապալեցին Ավստրիայի իշխանությունը 14-րդ դարի սկզբին։ Այնուամենայնիվ, 1386 թվականին նրա արշավանքը դեպի Շվեյցարիա ավարտվեց կատարյալ անհաջողությամբ։ Սեմպախի ճակատամարտում շվեյցարական աշխարհազորայինները լիակատար պարտություն կրեցին Լեոպոլդ III-ի կանոնավոր ասպետական ​​բանակին, իսկ դուքսը սպանվեց։


== Ամուսնություն և երեխաներ ==
Վերդե Վիսկոնտի (1350—1414)՝ Միլանի տիրակալ Բեռնաբո Վիսկոնտիի դուստրըԵրեխաներ`

Վիլհելմ (1370-1406)՝ Ավստրիայի դուքս
Վիլհելմ IV (1371-1411)՝ Ավստրիայի դուքս
Էռնեստ (1377-1424)՝ Ավստրիայի դուքս
ֆրիդրիխ IV (1382-1439)՝ Ավստրիայի դուքս
Կատարինա (ծնվ. 1385)՝ Վիեննայի Սանտա Կլարա վանքի մայրապետ


== Ծանոթագրություններ ==
Պառիսելյա

Պառիսելյա (էստ․՝ Parisselja), գյուղ Էստոնիայի Պյարնումաա նահանգի Առե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բեոմոնտ փողոց

Բեոմոնտ փողոցը գտնվում է Անգլիայում՝ Օքսֆորդ քաղաքի կենտրոնական մասում։ Փողոցը կառուցվել է Ռեյգենյան ոճի նրբագեղ տներով և տաղավարներով 1828-1837 թվականներին։ Մինչ դա, այն եղել է Բեոմոնտ պալատի տեղում, այժմ այն գտնվում է Ուոլտոն փողոցի հանգույցի հարևանությամբ։ Նիկոլաուս Պևսները այն համարում էր «Օքսֆորդի լավագույն փողոցը»։
Մեծ Բրիտանիայի թագավոր Ռիչարդ I-ը (կառավարել է 1189 թ. հուլիսի 6-ից մինչև 1199 թ. ապրիլ 6-ը) և Անգլիայի թագավոր Ջոնը (կառավարել է 1199 թ. ապրիլի 6-ից մինչև 1216 թ. հոկտեմբերի 19-ը) երկուսն էլ Անգլիայի թագավոր Հենրի II- ի որդիներն էին, ովքեր ծնվել են Օքսֆորդի Բեոմոնտ պալատում 1157 թվականի սեպտեմբերի 8-ին և 1166 թվականի դեկտեմբերի 24-ին ։ Արևմտյան ծայրամասում է գտնվում Ուորքեսթր քոլեջը, դրանից դեպի հյուսիս՝ Ուոլթն փողոցի հանգույցը, իսկ հարավում` Որքեսթր փողոցը։ Հյուսիսային մասի կեսը զբաղեցնում է Սուրբ Հովհաննես եկեղեցին։ Հարավում է գտնվում Օքսֆորդի թատրոնը, որը 1938 թվականին նախագծվել և կառուցվել է Էդուարդ Մաուֆի կողմից, որտեղ էլ անցկացվել են բազմաթիվ համալսարանական ցուցադրութուններ ։ Հյուսիսային ուղղությամբ՝ արևելքի վերջում է գտնվում Էշմոլի թանգարանը, իսկ արևելյան ծայրամասի հակառակ կողմում՝ Նահատակների հուշարձանն է։ Այստեղ, Բեոմոնտ փողոցին հարակից դեպի հյուսիս Սուրբ Ջայլսի եկեղեցին է, իսկ դեպի հարավ` Մագդալեն փողոցը։ Փողոցի անկյունում է գտնվում 1864 թվականին Ուիլյամ Ուիլկինսոնի կողմից նեոգոթիկական ոճով նախագծված և կառուցված Օքսֆորդի ամենաթանկ հյուրանոցը` Ռանդոլֆը։ Իսկ 1952 թվականին Ջ. Հոփգուդի նախագծով այն ընդարձակվեց դեպի արևմուտք։ 1962 թվականին Բեոմոնտ փողոցի 36 հասցեում հիմնադրվեց Օքսֆորդի համալսարանի հնագիտության դպրոցի մի մասը` Հնագիտության ինստիտուտը։
Փողոցը նախընտրելի վայր է բժիշկների և ատամնաբույժների համար։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Oxford Guide information
Նավապետ Նուլը

«Նավապետ Նուլը» (լատիշ․՝ Kapteinis Nulle), 1964 թվականի խորհրդային գեղարվեստական ֆիլմ, որը նկարահանել է ռեժիսոր Լեոնիդ Լեյմանիսը Էգոնս Լիվսի համանուն վիպակի հիման վրա։


== Սյուժե ==
Վալդիս Նուլը «Ձինտարս» ձկնորսանավի երիտասարդ, հավակնոտ նավապետն է։ Նա ունի իր ժամանակակից հայացքը ձկնորսության մեթոդաբանության վերաբերյալ, բայց ձկան որսաշրջանը թելադրում է իր պայմանները։ Ստեղծված հանգամանքների բերումով կոլտնտեսության ղեկավարությունը ստիպված է անձնակազմի կազմում ընդգրկել նախկին նավապետ Բաուզեին, հարբեցող Յուհանին և այլ, ոչ պակաս կասկածելի աշխատողների։ Նավապետին պակասող  փորձն ու հմտությունը շատ է պարտադրված ձկնորսների մոտ։


== Դերերում ==
Էդուարդ Պավուլս – նավապետ Վալդիս Նուլ
Կառլիս Սեբրիս – Յուհան
Աուսմա Կանտանե – Սաբինա
Գունար Ցիլինսկի – Իմանտ
Արթուր Դիմիտերս – Բաուզե
Էվալդս Վալտերս – Դունդուր
Ռուդոլֆ Կրեյցումս – ձկնորս
Էգոնս Բեսերիս – Ուկա
Ալֆոնս Կալպակս – Օրկանս Էնկիս
Վալդեմար Զանդբերգ – կոլտնտեսության նախագահ
Ալֆրեդ Վիդենիեկս – Գլուդա
Լույս Շմիտս – Տետերիս
Գունար Պլացենս – կոկ Լակստիգալա
Հերբերտ Զոմմեր – արշավախմբի ղեկավար
Էդգար Մուցենիեքկս – Այնիս
Էդուարդ Չակստե – Չուրկստե


== Քննադատություն ==
Ֆիլմը քննադատական բացասական արձագանքներ է ստացել ժամանակաշրջանի իշխող սոցիալիստական գաղափարախոսության տեսանկյունից․

— «Кино Советской Латвии»


== Նկարահանող խումբ ==
Սցենարի հեղինակ՝ Էգոնս Լիվս
Բեմադրող ռեժիսոր՝ Լեոնիդ Լեյմանիս
Բեմադրող օպերատոր՝ Միկս Զվիրբուլիս
Բեմադրող նկարիչներ՝ Վիկտոր Շիլդկնեխտ, Հերբերտ Լիկումս
Կոմպոզիտոր՝ Ինդուլիս Կալնինշ
Հնչյունային ռեժիսոր՝ Գլեբ Կորոտեև


== Մրցանակներ ==
Էդուարդ Պավուլսը պարգևատրվել է Մերձբալթյան հանրապետությունների, Բելառուսի և Մոլդովայի կինոփառատոնի դիպլոմով (1965) տղամարդու դերի լավագույն կատարման համար։


== Ծանոթագրություններ ==


== Գրականություն ==
Сосновский И. Л. Кино Советской Латвии. — М.: Искусство, 1976.


== Արտաքին հղումներ ==
Ֆիլմի մասին Кино-Театр. Ру կայքում
Մեծ Չաշի

Մեծ Չաշի (ռուս.՝ Большие Чаши), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Իշա գետի աջ ափով՝ 72 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010100312115100007388
Հիդրոլոգիական ուսումնասիրությունների կոդը - 115100738
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բաբանկա

Բաբանկա (ուկրաիներեն՝ Бабанка), քաղաքատիպ ավան Ուկրաինայի Չերկասիի մարզի Ումանի շրջանում։
2008 թվականի տվյալներով Բաբանկա քաղաքատիպ ավանում բնակվում էր 2 401 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(3162) Նոստալգիա

(3162) Նոստալգիա (անգլ.՝ Nostalgia), աստերոիդ աստերոիդների հիմնական գոտում։ Հայտնաբերվել է 1980 թվականի դեկտեմբերի 16-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,154812 ա. մ., առավելագույնը մոտենում է 2,6681 ա. մ. հեռավորության վրա և հեռանում 3,6415 ա. մ.։ Արեգակի շուրջ մեկ ամբողջական պտույտ է կատարում 2046,72 երկրային օրվա ընթացքում, իր ուղեծրով շարժվելով միջինում 0,175891 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3162) Նոստալգիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նառվա (այլ կիրառումներ)

Նառվա, կարող է վերաբերել՝

Նառվա - քաղաք Էստոնիայում
Նառվա - շրջան Էստոնիայում
Նառվա (նաև՝ Նառովա) - գետ Էստոնիայում
Նառվա - ծովածոց Ֆիննական ծոցի հարավային մասում, Էստոնիայի և Ռուսաստանի միջև։
Նառվա ամրոց - միջնադարյան ամրոց Էստոնիայում
Ալեքսանդր Դե Կրո

Ալեքսանդր Դե Կրո (հոլ.՝ Alexander De Croo, նոյեմբերի 3, 1975(1975-11-03), Vilvoorde, Arrondissement of Halle-Vilvoorde, Բրաբանտ նահանգ, Բելգիա), Բելգիայի պետական և քաղաքական գործիչ, տնտեսագետ, ֆլամանդական համայնքի ներկայացուցիչ, Բելգիայի վարչապետ 2020 թվականի հոկտեմբերի 1-ից։ 2009-2012 թվականներին եղել է «Ֆլամանդական բաց լիբերալներ և դեմոկրատներ» կուսակցության առաջնորդը։ 2012-2020 թվականներին եղել է Բելգիայի փոխվարչապետ։ 2018 թվականի դեկտեմբերի 9-ից մինչև 2020 թվականի հոկտեմբերի 1-ը զբաղեցրել է նաև Բելգիայի ֆինանսների նախարարի պաշտոնը։


== Կենսագրություն ==
Ծնվել է 1975 թվականի նոյեմբերի 3-ին Ֆլամանդական Բրաբանտ նահանգի Վիլվորդ քաղաքում։ Երկու երեխաներից մեկը՝ Ֆրանսուազ Դեսգուինը (Françoise Desguin) և պետական և քաղաքական գործիչ Հերման դե կրոն, Բելգիայի դաշնային խորհրդարանի անդամ, 1968 թվականից և դաշնային խորհրդարանի Ներկայացուցիչների պալատի խոսնակ 1999-2007 թվականներին։
1993 թվականին ընդունվել է նիդեռլանդալեզու Բրյուսելի ազատ համալսարան (VUB), որն ավարտել է 1998 թվականին գործնական ինժինիրինգի աստիճանով։ 2002 թվականին ընդունվել է Հյուսիսարևմտյան համալսարան, որը գտնվում է ԱՄՆ-ի Չիկագոյի հյուսիսային արվարձանում։ 2004 թվականին ստացել է բիզնեսի կառավարման մագիստրոսի աստիճան (MBA) Հյուսիսարևմտյան համալսարանի Քելոգի անվան կառավարման դպրոցում։
1999 թվականից աշխատել Է Boston Consulting Group-ում։ 2006 թվականին հիմնադրել է իր Darts-ip ընկերությունը, որը մասնագիտանում է մտավոր սեփականության ոլորտի մասնագետներին ծառայություններ մատուցելու գործում։


== Ծանոթագրություններ ==


== Արտաքին հղումներ ==
Ալեքսանդրա Դե Կրոյի պաշտոնական կայք
Շամյան

Շամյան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Խոփուս գետի հովտում, Ալաշկերտ քաղաքից 6 կմ հարավ։


== Աշխարհագրություն ==
Գյուղի շրջակայքում տարածվում է Շամյան դաշտը։


== Պատմություն ==
1877-1878 թվականների ռուս-թուրքական պատերազմի ժամանակ տեղի հայերը գաղթել են Կովկաս։ Գյուղում հաստատվել են քրդեր։


== Բնակչություն ==
1877-1878 թվականներին ուներ 18 տուն` 105 բնակչով, իսկ XX դարի սկզբին` 27 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռեֆանդի

Ռեֆանդի (ռուս.՝ Рефанды, բաշկիրերեն՝ Рәфәнде), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 277 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեմոլիզ

Հեմոլիզ արյունալուծում, էրիթրոցիտոլիզ, էրիթրոցիտների քայքայման և դրանցից հեմոգլոբինի անջատման պրոցես։ Հեմոլիզը լինում է ֆիզիոլոգիական և ախտաբանական։ Ֆիզիոլոգիականը էրիթրոցիտների կենսական ցիկլի (մոտ 120 օր) ավարտն է, որը տեղի է ունենում մարդկանց և կենդանիների օրգանիզմում։ Ֆիզիոլոգիական բնականոն պայմաններում օրական հեմոլիզի է ենթարկվում էրիթրոցիտների ամբողջ զանգվածի 0, 8%-ը, սովորաբար «ծերացողները», որոնց վերջնական քայքայումը կատարվում է առավելապես փայծաղում։ Էրիթրոցիտներից անջատված հեմոգլոբինից, բարդ փոխարկումների շնորհիվ, առաջանում է բիլիռուբին լեղապիգմենտը։ Արյան մեջ բիլիռուբինի, իսկ կղանքում և մեզում դրա ածանցյալների քանակությամբ հնարավոր է պարզել հեմոլիզի արտահայտվածության աստիճանը։ Հեմոգլոբինի քայքայման պրոցեսում անջատված երկաթը պահեստավորվում է լյարդի և փայծաղի ռեթիկուլո-էնդոթելային բջիջներում։ Բարդ փոխարկումների շնորհիվ երկաթը կապվում է արյան սպիտակուցի գլոբուլինային ֆրակցիաների հետ և մասնակցում նոր հեմոգլոբինի առաջացման պրոցեսին։ Էրիթրոցիտները քայքայող գործոնի և ինհիբիտորների (կենսաբանական պրոցեսներն արգելակող նյութեր) հաշվեկշռի շեղումները կարող են առաջացնել արյան քայքայման պրոցեսների գերակշռություն և հանգեցնել ախտաբանական հեմոլիզի։ Վերջինս նկատվում է հեմոլիտիկ սակավարյունության, հեմոգլոբինոպաթիաների, հեմոլիտիկ թույների (բակտերիաների տոքսիններ, կապար, մկնդեղ, նիտրոբեն-զոլ), քիմիական որոշ գործոնների, ցածր ջերմաստիճանի ազդեցության, անհամատեղելի արյան փոխներարկման, ռեզուս-կոնֆլիկտի (նորածինների հեմոլիտիկ հիվանդություն), ինչպես նաև որոշ դեղորայքների ընդունման դեպքերում։ Ախտաբանական հեմոլիզը ընթանում է ռեթիկուլո-էնդոթելային համակարգի (լյարդ, ոսկրածուծ, ավշա հանգույցներ) բոլոր բջիջներում և կարող է նկատվել նաև անոթային հունում։ Վերջինիս դեպքում քայքայված էրիթրոցիտների հեմոգլոբինի մեծ մասը կապվում է յուրահատուկ սպիտակուցի՝ հապտոգլոբինի հետ, իսկ ավելցուկը, անցնելով երիկամային ֆիլտրով, հայտնվում է մեզում։ Էրիթրոցիտների մեծ զանգվածի քայքայումն ուղեկցվում է ախտաբանական ծանր երևույթներով (հեմոլիտիկ շոկ) և կարող է հասցնել մահվան։ Հեմոլիզի ենթարկված պահածոյացված արյունը պիտանի չէ օգտագործման համար։
Օտո շրջան (Նեբրասկա)

Օտո շրջան (անգլ.՝ Otoe County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.595 կմ² է, բնակչությունը՝ 15.396 մարդ (2010 թ. տվյալներով)։ Շրջկենտրոնն է Նեբրասկա Սիթի բնակավայրը։ Կազմավորվել է 1854 թ.։
Բեյքեր շրջան (Օրեգոն)

Անվան այլ կիրառումների համար տե՛ս՝ Բեյքեր շրջան (այլ կիրառումներ)Բեյքեր շրջան (անգլ.՝ Baker County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածքը 7.946 կմ² է, բնակչությունը՝ 16.134 մարդ (2010 թ. տվյալներով)։ Շրջկենտրոնն է Բեյքեր Սիթի բնակավայրը։ Կազմավորվել է 1862 թ.։


== Գրականություն ==
Baker County Historical Society, "The History of Baker County, Oregon. Portland OR: Baker County Historical Society, 1986.
Eloise Dielman, Jon Croghan, and Gary Dielman, Baker County Links to the Past. Baker City OR: Baker County Historical Society, 2001.
Gary Dielman, "Discovering Gold in Baker County Library's Photograph Collection," Archived 2016-03-04 at the Wayback Machine. Oregon Historical Quarterly, vol. 109, no. 1 (Spring 2008).
Ruth H. Evans, Centennial Pioneer Families of Baker County. n.c.: n.p., c. 1974.
Isaac Hiatt, Thirty-one years in Baker County: A History of the County from 1861 to 1893. Baker OR: Baker County Historical Society, 1970.
Gordon Stewart and Patricia Stewart, Baker County Sketch Book. n.c.: n.p., 1956.
An Illustrated History of Baker, Grant, Malheur and Harney Counties, with a Brief Outline of the Early History of the State of Oregon. Chicago: Western Historical Publishing Company, 1902.
Turnbull George S. (1939)։ «Baker County»։ History of Oregon Newspapers։ Binfords & Mort 
The History of Baker County, Oregon, 1986. Portland OR: Baker County Historical Society, 1986.


== Արտաքին հղումներ ==
Baker County Chamber of Commerce


== Ծանոթագրություններ ==
Լոլու

Լոլու (էստ․՝ Lolu), գյուղ Էստոնիայի Վիլյանդիմաա նահանգի Պաիստու շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զերնովոե (գյուղ, Թելմանովսկի շրջան)

Անվան այլ կիրառումների համար տե՛ս՝ ԶերնովոեԶերնովոե (ուկրաիներեն՝ Зернове), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Զերնովոե գյուղում բնակվում էր 211 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուշակ (Պյացետայի նկար)

«Գուշակ» (իտալերեն՝ L'indovina), վենետիկյան գեղանկարչության դպրոցի ներկայացուցիչ, իտալացի գեղանկարիչ Ջովանի Բատիստա Պյացետայի (1683—1754) նկարը։  Ստեղծվել է 1740 թվականին։ 1887 թվականից  պահպանվում է Վենետիկի ակադեմիայի պատկերասրահ։
Նկարի անվանումն առաջացել է կնոջ դիրքից, որը պատկերված է թիկունքի կողմից և կարծես ձեռքը մեկնել է հանդուգն աղջկան․ խոսակցության թեման աջ կողմում գտնվող երկու տղամարդիկ են։ Գուշակի  նրբաճաշակ և անամոթ դիրքում նկատելի է վարպետի հասուն ձեռքը․ հավատարիմ մնալով գեղանկարչության էֆեկտներին, նկարիչը  թողնում է  իր վաղ շրջանի աշխատանքների դրամատիկ նրբերանգները և  անդրադառնում է երանգների հաղորդմանը, որոնցում թրթռում են երանգների փոփոխություններն ու անսովոր կիսաստվերները։ Կտավի տաք երանգները կարծես մինչև խորքերը լցված են լույսով։
Գոյություն ունի գուշակի կերպարի  մեկնաբանման մի քանի վարկած․ այն կարող է ակնարկ հանդիսանալ աջ կողմում գտնվող երիտասարդներից մեկի  գաղտնի սիրո  «հաղորդակցմանը», կամ, հնարավոր է  սա անառակաբարո Վենետիկի  այլաբանությունն  է՝ շվայտ աղջկա կերպարով։


== Գրականություն ==
«Ակադեմիայի պատկերասրահ։ Վենետիկ»։ Հրատ. Լուչիի Իմպելուզո։ (Gallerie Dell'accademia: Venezia), «ԲՄՄ», էջ 160. — 3000 հատ, ISBN 5-88353-246-2։
Կամեննայա (Բելայայի վտակ)

Կամեննայա (ռուս.՝ Каменная), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Բելայա գետի աջ ափին՝ 64 կմ հեռավորության վրա։ Գետի երկարությունը 17 կմ է։
Գետի ակունքը գտնվում է Վերին Կամայի բարձունքում, Զալազնա գյուղից 17 կմ հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100029942
Կոդը ըստ հիդրոլոգիական հետազոտության (ՌԴ) — 111102994
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լեդյանկա (գյուղ, Կրասիլովի շրջան)

Լեդյանկա (ուկրաիներեն՝ Ледянка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Լեդյանկա գյուղում բնակվում էր 229 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էստասան

Էստասան  (պորտ.՝ Estação), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 6 743 մարդ, ըստ 2006 թվականի տվյալների։ Տարածքը կազմում է 100,266 կմ2։ Բնակչության խտությունը՝ 67,3 մարդ/կմ²։


== Վիճակագրություն ==
Համախառն ներքին արտադրանքը կազմել է 96 234 419,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 14 789,37 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,806։


== Պատմություն ==
Քաղաքը հիմնադրվել է 1988 թվականի ապրիլի 21-ին։
Չիստեռնա դի Լատինա

Չիստեռնա դի Լատինա (իտալ. Cisterna di Latina), կոմունա Իտալիայում, գտնվում է Լացիո մարզի Լատինա գավառում։
Բնակչությունը` 33288 մարդ (2005), բնակչության խտությունը՝ 234 մարդ/կմ², տարածքը՝ 142 կմ², փոստային ինդեքսը՝ 04012, հեռախոսային կոդը՝ 06։
Սան Ռոկոն համարվում է բնակավայրի հովանավոր սուրբը։ Տոնը նշվում է ամեն տարի օգոստոսի 16-ին։


== Էթնիկ խմբեր ==


== Քույր քաղաքներ ==
 Սմիթի ամրոց(Արկանզաս),1984
 Գրոմբալիա, 2003


== Ծանոթագրություններ ==


== Արտաքին հղումներ ==
Պաշտոնական էջ


== Պատկերասրահ ==
Բախտիյարովկա (գյուղ, Լենինսկի շրջան)

Բախտիյարովկա (ռուս.՝ Бахтияровка), գյուղ Ռուսաստանի Վոլգոգրադի մարզի Լենինսկի շրջանի կազմում։
Բնակչությունը 2002 թվականին գրանցված տվյալներով կազմում էր 740 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օդինի

Օդինի (ֆր.՝ Audigny), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն:
Համայնքի INSEE կոդը՝ 02035:


== Բնակչություն ==
2010 թվականի տվյալներով՝ համայնքի բնակչությունը կազմում է 265 մարդ։ 


== Տնտեսություն ==
2010 թվականին համայնքի 154 աշխատունակ (15-64 տարեկան) բնակիչներից 121-ը տնտեսապես ակտիվ էին, 33-ը՝ ոչ ակտիվ (ակտիվության ցուցանիշը կազմել է 78,6 %, 1999 թվականին եղել է 67,2%)։ 121 տնտեսապես ակտիվ բնակիչներից աշխատում էին 106-ը (61 տղամարդ և 45 կին), գործազուրկ էին 15 մարդ (8 տղամարդ և 7 կին)։ 33 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 9-ը՝ թոշակառուներ, 15-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Օդինի (ֆր.)
Սթաբհաբ Սենթեր (մարզադաշտ)

Սթաբհաբ Սենթեր (անգլ.՝ StubHub Center) (նախկինում՝ Հոում Դիպո Սենթեր), մարզադաշտ ԱՄՆ-ի Կալիֆորնիա նահանգի Կարսոն քաղաքում։


== Պատմություն ==
Հիմնադրման ժամանակ մարզադաշտը նախատեսված էր հատուկ ֆուտբոլի համար։ Հանդիսանում է «Լոս Անջելես Գալաքսի» և «Չիվաս ԱՄՆ» ակումբների տնային մարզադաշտը։ Բացման ժամանակ՝ 2003 թ. հունիսին, մի շարք տոնական միջոցառումներ էին տեղի ունեցել։ Բացման խաղին ներկա էր Պելեն։
Առաջին տասը տարվա ընթացքում մարզադաշտը կոչվում էր «Հոում Դիպո Սենթեր»` հովանավոր ընկերության անունով։ 2013 թ. հունիսի 1-ից մարզադաշտը վերանվանելու իրավունքը գնել է «Սթաբհաբ» ընկերությունը, և մարզադաշտը վերանվանվել է «Սթաբհաբ Սենթեր»։


== Ծանոթագրություններ ==


== Արտաքին հղումներ ==
Պաշտոնական կայք Archived 2018-12-24 at the Wayback Machine.
Էմիլիա Բարանաք

Էմիլիա Բարանաք (օգոստոսի 4, 1994(1994-08-04), Վանկուվեր, Մետրո Վանկուվեր, Բրիտանական Կոլումբիա, Կանադա), սերբականադացի դերասանուհի և մոդել։ Հայտնի է իր Միջ Քլամփ դերով The CW հեռուստաալիքի Ռիվերդեյլ հեռուստսերիալում։


== Կյանք և կարիերա ==
Բարանաքը ծնվել է Բրիտանական Կոլումբիայի Վանկուվեր քաղաքում, սերբերի ընտանիքում։
Նա Միջ Քլամփի դերը խաղացել է The CW հեռուստաալիքի Ռիվերդեյլ սերիալի երկրորդ սեզոնում։ Բարանաքը նաև նկարահանվել է Ջեննի Հանի «Բոլոր այն տղաներին, ում սիրում էի» ռոմանտիկ վեպի էկրանավորման մեջ՝ Ջենիվիվի դերում։


== Ֆիլմագրություն ==


== Ծանոթագրություններ ==


== Արտաքին հղումներ ==
Էմիլիա Բարանաք Internet Movie Database կայքում
Իվան Գրիգուրկո

Իվան Գրիգուրկո (ուկրաիներեն՝ Григурко Іван Сергійович, փետրվարի 15, 1942(1942-02-15), Voliarka, Օկնիի շրջան, Օդեսայի մարզ, Ուկրաինական ԽՍՀ, ԽՍՀՄ - օգոստոսի 21, 1982(1982-08-21), Նիկոլաև, Ուկրաինական ԽՍՀ, ԽՍՀՄ), ուկրաինացի գրող, հրապարակախոս, լրագրող։ Ուկրաինայի գրողների միության անդամ։


== Կենսագրություն ==
Իվան Գրիգուրկոն ծնվել է Օդեսայի մարզի Կրասնիե Օկնիի շրջանի Վոլյարցի գյուղում, կոլտնտեսականի ընտանիքում։ Հայրը մահացել է Հայրենական պատերազմում, մայրը՝ երբ Իվանը եղել է 3 տարեկան։ Մեծացել է մանկատանը։ 1958 թվականին ավարտել է Օդեսայի ֆինանսավարկային տեխնիկումը։ Ծառայել է բանակում։ 1969 թվականին ավարտել է Օդեսայի Ի. Մեչնիկովի անվան համալսարանի բանասիրական ֆակուլտետը։ Այնուհետև աշխատել է թերթերի խմբագրություններում, 1976 թվականին տեղափոխվել է Նիկոլաև, որտեղ շարունակել է աշխատել տարածաշրջանային «Ленінське плам’я» կոմերիտական թերթում։
Տպագրվել սկսել է ուսանողական տարիներից։ Առանձին հրատարակությամբ լույս է տեսել «Կանաչ» (1973) վեպը։
Մահացել է 1982 թվականին։ Թաղված է Նիկոլաև քաղաքի գերեզմանատանը։


== Ստեղծագործություններ ==
Պատմվածքներ

«Роса»
«Гавертій»
«Путина»Վեպեր

«Канал»
«Далекі села»
«Ватерлінія»
«Червона риба»


== Գրականություն ==
Жадько Віктор Олексійович Український некрополь.-К.,2005.-С.161.
Бойченко В. Крізь терни відчуження //Радянське Прибужжя. - 1997.
Колесник А. Пробач, Іване! // Радянське Прибужжя. - 1991.
Кондратенко Т. Іван Григурко. - В кн..: Література рідного краю. Миколаїв. - 1994.
Кононенко П. Сагайдак - аморальний герой // Літературна Україна. - 1977.
Кухар-Онишко О. Головна його книга // Вітчизна. - 1985.
Кухарук Р. Реабілітація таланту // Літературна Україна. - 1998.
Плющ В. Світло натхненного слова. - В кн..: І. Григурко Черврона риба: Роман. - К. - 1984.


== Ծանոթագրություններ ==


== Արտաքին հղումներ ==
Біографія Івана Григурка
Զալուժնոե (գյուղ, Լիտինկայի շրջան)

Անվան այլ կիրառումների համար տե՛ս՝ ԶալուժնոեԶալուժնոե (ուկրաիներեն՝ Залужне), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1359 թվականին։
2001 թվականի տվյալներով Զալուժնոե գյուղում բնակվում էր 277 մարդ։ Բնակավայրը զբաղեցնում է 0,132 կմ² տարածք։ Բնակչության խտությունը կազմում էր 2098,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիցասկո

Դիցասկո  (իտալերեն՝ Dizzasco), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 489 մարդ (2008 թվականի տվյալներով), խտությունը՝ 163 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 22020։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 031 821202


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էսպերանտո ֆիլմեր

Էսպերանտո ֆիլմեր, ֆիլմեր, որոնք նկարահանվել են էսպերանտո լեզվով։ Էսպերանտո լեզվով կան բավականին շատ կարճամետրաժ ֆիլմեր, սակայն լիամետրաժ ֆիլմերն ընդամենը չորսն են։ Բացի այդ՝ մի շարք հայտնի ֆիլմերում էսպերանտոն օգտագործվում է մի քանի երկխոսություններում։
2011 թվականին Սան Պաուլոյում անցկացվեց էսպերանտոյի առաջին կինոփառատոնը։


== Լիամետրաժ էսպերանտո ֆիլմեր ==
Առաջին լիամետրաժ էսպերանտո ֆիլմը նկարահանել է Atelier Mahé ընկերությունը 1964 թվականին Ֆրանսիայում և կոչվում էր «Տագնապներ» (էսպերանտո՝ «Angoroj»)։ Դրա տևողությունը մոտ մեկ ժամ էր։ Սյուժեում առկա էր սպանություն։
Երկրորդ լիամետրաժ էսպերանտո ֆիլմը «Ինկուբն» էր (էսպերանտո՝ «Incubus»)՝ փոքր բյուջեով սև-սպիտակ սարսափ ֆիլմ։ Այն նկարահանվել է 1965 թվականին ԱՄՆ-ում։ Ֆիլմի ռեժիսորը և գլխավոր դերակատարը հայտնի կանադացի դերասան Ուիլյամ Շետներն է։ Էսպերանտիստները գնահատում են ֆիլմի գեղարվեստական արժեքը, սակայն դերասանների արտասանության մեջ նշում են մի շարք սխալներ։
Մյուս երկու լիամետրաժ ֆիլմերը նկարահանվել են արդեն 21-րդ դարում.

«Գերդան անհետացե՜լ է» (էսպերանտո՝ «Gerda malaperis!»)՝ 2006 թվականի դետեկտիվ ֆիլմ, որի հիմքում Կլոդ Պիրոնի համանուն գիրքն է։
«Հայր» (էսպերանտո՝ «La patro»)՝ 2007 թվականի դրամա ֆիլմ, որի հիմքում 1907 թվականի ճապոնական ստեղծագործություն է։Երկու ֆիլմերն էլ նկարահանել է բրազիլական Imagu-Filmo կինոընկերությունը։


== Վավերագրական ֆիլմեր ==
Էսպերանտոյի մասին կան մի շարք փաստագրական ֆիլմեր և կինոժամանակագրություններ.


== Ծանոթագրություններ ==


== Արտաքին հղումներ ==
(անգլ.) Էսպերանտոն և կինոն
(էսպ.) Էսպերանտո ֆիլմերի ցանկ
(էսպ.) Senmova՝ 2010 թվականի կարճամետրաժ էսպերանտո ֆիլմ
Ĉapeloj՝ առաջին անիմացիոն էսպերանտո ֆիլմը
Գերմանական կինոփառատոն 2013՝ նվիրված էսպերանտոյի 125-ամյակին
Մյոնկսրոտ

Մյոնկսրոտ (գերմ.՝ Mönchsroth), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 1626 մարդ (ըստ 2010 թվականի դեկտեմբերի 31-ի).։ Տարածքը 11,92 կմ² է։ Պաշտոնական կոդ՝ 09 5 71 179։
Քաղաքը ստորաբաժանվում է 4 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Էվաութ Խենեմանս

Էվաութ Խենեմանս (հոլանդերեն՝ Ewout Genemans, փետրվարի 7, 1985(1985-02-07), Հաագա, Նիդերլանդներ), հոլանդացի պրոդյուսեր, հաղորդավար, դերասան և երգիչ։ 2012 թվականի դեկտեմբերի 1-ին եղել է Մանկական Եվրատեսիլ 2012 երգի մրցույթի հաղորդավարը Կիմ-Լիանի հետ միասին։


== Ծանոթագրություններ ==